ΚΑΝΟΝΙΣΜΟΣ (ΕΟΚ) αριθ. 651/71 ΤΗΣ ΕΠΙΤΡΟΠΗΣ της 29ης Μαρτίου 1971 περί ορισμένων λεπτομερειών εφαρμογής των επιστροφών κατά την εξαγωγή των ελαιούχων σπόρων

Η ΕΠΙΤΡΟΠΗ ΤΩΝ ΕΥΡΩΠΑΪΚΩΝ ΚΟΙΝΟΤΗΤΩΝ,

Έχοντας υπόψη:

τη συνθήκη περί ιδρύσεως της Ευρωπαϊκής Οικονομικής Κοινότητος,

τον κανονισμό αριθ. 136/66/ΕΟΚ του Συμβουλίου, της 22ας Σεπτεμβρίου 1966, περί δημιουργίας κοινής οργανώσεως αγοράς στον τομέα των λιπαρών ουσιών(1) όπως τροποποιήθηκε τελευταία από τον κανονισμό (ΕΟΚ) αριθ. 2554/70(2), και ιδίως το άρθρο 28 παράγραφος 3,

τον κανονισμό αριθ. 162/66/ΕΟΚ του Συμβουλίου, της 27ης Οκτωβρίου 1966, περί των συναλλαγών λιπαρών ουσιών μεταξύ της Κοινότητος και της Ελλάδος(3) και ιδίως το άρθρο 8,

τον κανονισμό αριθ. 142/67/ΕΟΚ του Συμβουλίου, της 21ης Ιουνίου 1967, περί των επιστροφών κατά την εξαγωγή των κραμβοσπόρων, των γογγυλοσπόρων και των ηλιανθοσπόρων(4), όπως τροποποιήθηκε τελευταία από τον κανονισμό (ΕΟΚ) αριθ. 2556/70(5), και ιδίως το άρθρο 5 παράγραφοι 3 και 6,

Εκτιμώντας:

ότι οι διατάξεις του κανονισμού αριθ. 284/67/ΕΟΚ της Επιτροπής, της 11ης Ιουλίου 1967, περί ορισμένων λεπτομερειών εφαρμογής των επιστροφών κατά την εξαγωγή των ελαιούχων σπόρων(6), όπως τροποποιήθηκε τελευταία από τον κανονισμό (ΕΟΚ) αριθ. 1486/69(7) και του κανονισμού αριθ. 901/67/ΕΟΚ της Επιτροπής, της 24ης Νοεμβρίου 1967, περί του καθεστώτος προκαθορισμού της Επιστροφής για ορισμένες εξαγωγές ελαιούχων σπόρων(8), όπως τροποποιήθηκε τελευταία από τον κανονισμό (ΕΟΚ) αριθ. 1801/68(9), περιελήφθησαν, εν μέρει, στον κανονισμό (ΕΟΚ) αριθ. 2637/70 της Επιτροπής, της 23ης Δεκεμβρίου 1970, περί των ειδικών λεπτομερειών εφαρμογής του καθεστώτος των πιστοποιητικών εισαγωγής, εξαγωγής και προκαθορισμού για τα γεωργικά προιόντα(10)- ότι ορισμένες άλλες διατάξεις των κανονισμών αριθ. 284/67/ΕΟΚ και αριθ. 901/67/ΕΟΚ πρέπει να προσαρμοσθούν στην κατάσταση που δημιουργήθηκε από τον κανονισμό (ΕΟΚ) αριθ. 2637/70- ότι πρέπει ως εκ τούτου να αντικατασταθούν οι δύο προαναφερθέντες κανονισμοί από τις ακόλουθες διατάξεις-

ότι, με σκοπό την αποφυγή διαταραχών μεταξύ του καθεστώτος των επιστροφών κατά την εξαγωγή και του καθεστώτος ενισχύσεως που προβλέπεται στο άρθρο 27 του κανονισμού αριθ. 136/66/ΕΟΚ, πρέπει το ποσό της επιστροφής να υπολογίζεται με βάση το βάρος σπόρων που έχουν το ίδιο ποσοστό υγρασίας και ξένων σωμάτων με εκείνο των σπόρων της ποιότητος τύπου-

ότι με σκοπό να εξασφαλισθεί ομοιόμορφη εφαρμογή στα Κράτη μέλη του καθεστώτος επιστροφών, ενδείκνυται να υιοθετηθεί ενιαία μέθοδος στην Κοινότητα για τον προσδιορισμό της περιεκτικότητος σε ξένα σώματα και σε υγρασία των σπόρων καθώς και για τις εργασίες που θα εκτελούνται με σκοπό τον προσδιορισμό της περιεκτικότητος αυτής-

ότι, δεν υπάρχει κανένα οικονομικό συμφέρον για τους επιχειρηματίες, να μετουσιώνουν τους σπόρους που έχουν συγκομισθεί στην Κοινότητα και προορίζονται για εξαγωγή- ότι, ως εκ τούτου, συμπεραίνεται ότι οι σπόροι που προορίζονται για εξαγωγή, μετουσιωμένοι ή εμφανίζοντες ίχνη μετουσιώσεως, είναι στο σύνολό τους ή εν μέρει σπόροι εισαχθέντες- ότι, συνεπώς, για να αποφευχθεί κάθε κίνδυνος δολίων πράξεων είναι απαραίτητο να αποκλεισθούν οι σπόροι αυτοί από το σύστημα των επιστροφών κατά την εξαγωγή-

ότι, προκειμένου να ληφθούν υπόψη οι ειδικές προϋποθέσεις αγοράς σε ορισμένες τρίτες χώρες, το άρθρο 11 παράγραφος 2 του κανονισμού (ΕΟΚ) αριθ. 2637/70 προβλέπει, για τις εξαγωγές προς αυτές τις χώρες, την παράταση της διάρκειας ισχύος του πιστοποιητικού- ότι για να εξασφαλισθεί ότι τα προϊόντα που ευνοούνται από την παράταση αυτή είναι ακριβώς εκείνα που εξήχθησαν προς τις χώρες αυτές, συντρέχει λόγος να υπόκειται η πληρωμή της επιστροφής στην προσκόμιση αποδείξεως ότι το προϊόν έχει φθάσει στον προορισμό του-

ότι τα μέτρα που προβλέπονται στον παρόντα κανονισμό είναι σύμφωνα με τη γνώμη της Επιτροπής Διαχειρίσεως Λιπαρών Ουσιών,

ΕΞΕΔΩΣΕ ΤΟΝ ΠΑΡΟΝΤΑ ΚΑΝΟΝΙΣΜΟ:

Άρθρο 1

Το ποσό της επιστροφής κατά την εξαγωγή υπολογίζεται με βάση το βάρος των εξαγομένων σπόρων, το οποίο προσδιορίζεται βάσει του τύπου που καθορίζεται στο παράρτημα, ώστε να ληφθούν υπόψη οι υπάρχουσες διαφορές μεταξύ των ποσοστών υγρασίας και ξένων σωμάτων που διαπιστώνονται και εκείνων που ελήφθησαν υπόψη για τον ορισμό της ποιότητος τύπου για την οποία καθορίζεται η ενδεικτική τιμή.

Άρθρο 2

Η λήψη δειγμάτων, η αναγωγή των δειγμάτων για το εργαστήριο σε δείγματα για ανάλυση καθώς και ο προσδιορισμός της περιεκτικότητος σε ξένα σώματα και υγρασία διενεργούνται βάσει ενιαίας μεθόδου για όλη την Κοινότητα.

Άρθρο 3

Η επιστροφή δεν χορηγείται για τους σπόρους που αναφέρονται στο άρθρο 1 του κανονισμού (ΕΟΚ) αριθ. 190/68 της Επιτροπής, της 16ης Ιανουαρίου 1968, περί της διαδικασίας μετουσιώσεως των κραμβοσπόρων και των γογγυλοσπόρων(11).

Άρθρο 4

Σε περίπτωση εφαρμογής του άρθρου 11 παράγραφος 2 του κανονισμού (ΕΟΚ) αριθ. 2637/70, η επιστροφή καταβάλλεται υπό τις προϋποθέσεις που προβλέπονται στο άρθρο 5 παράγραφος 1 του κανονισμού αριθ. 142/67/ΕΟΚ με τον όρο ότι προσκομίζεται η απόδειξη ότι το προϊόν έφθασε στον προορισμό για τον οποίο εξεδόθη το πιστοποιητικό.

Άρθρο 5

Οι κανονισμοί αριθ. 284/67/ΕΟΚ και 901/67/ΕΟΚ καταργούνται.

Άρθρο 6

Ο παρών κανονισμός αρχίζει να ισχύει την επομένη ημέρα από τη δημοσίευσή του στην Επίσημη Εφημερίδα των Ευρωπαϊκών Κοινοτήτων.

Ο παρών κανονισμός είναι δεσμευτικός ως προς όλα τα μέρη του και ισχύει άμεσα σε κάθε Κράτος μέλος.

Έγινε στις Βρυξέλλες, στις 29 Μαρτίου 1971.

Για την Επιτροπή

Ο Πρόεδρος

Franco M. MALFATTI

(1) EΕ αριθ. 172 της 30.9.1966, σ. 3025/66.

(2) ΕΕ αριθ. Ν 275 της 19.12.1970, σ. 5.

(3) ΕΕ αριθ. 197 της 29.10.1966, σ. 3393/66.

(4) EΕ αριθ. 125 της 30.6.1967, σ. 2461/67.

(5) EΕ αριθ. Ν 275 της 19.12.1970, σ. 8.

(6) EΕ αριθ. 151 της 13.7.1967, σ. 6.

(7) EΕ αριθ. Ν 186 της 30.7.1969, σ. 7.

(8) EΕ αριθ. Ν 287 της 25.11.1967, σ. 12.

(9) EΕ αριθ. Ν 275 της 13.11.1968, σ. 6.

(10) EΕ αριθ. Ν 283 της 29.12.1970, σ. 15.

(11) EΕ αριθ. Ν 43 της 17.2.1968, σ. 10.

ΠΑΡΑΡΤΗΜΑ

Μέθοδος υπολογισμού του βάρους των ελαιοσπόρων x q = x

"" ID="1" ACCV="2.1.2">i = ξένα σώματα> ID="2" ASSV="2">των προς εξαγωγή σπόρων"> ID="1">h = υγρασία"> ID="1" ACCV="2.1.2">il - ξένα σώματα> ID="2" ASSV="2">της ποιότητος τύπος"> ID="1">hl = υγρασία">

q = πραγματική ποσότητα των προς εξαγωγή σπόρων

x = ποσότητα σπόρων για τους οποίους υπολογίζεται το ποσόν της επιστροφής